Document ID: /roh_data/filtered/Bilingualer_Corpus_interleaved-it-rm.jsonl.gz/1746

This is a text translated from Italian to Rumantsch Grischun.
Avviato un progetto di ricerca sugli effetti dei mutamenti climatici per il bosco grigionese

L'Ufficio forestale partecipa a un progetto di ricerca sugli effetti dei mutamenti climatici per il bosco grigionese. L'obiettivo del progetto, che si svolge nella regione di Coira e dintorni e in Domigliasca, consiste nell'analizzare le conseguenze dei mutamenti climatici sul bosco, in particolare della siccità.

A lungo termine l'attuale surriscaldamento climatico avrà ripercussioni anche sui boschi di montagna. È difficile valutare l'entità e il tipo di tali ripercussioni. Infatti, a seguito di avvenimenti estremi come siccità, caldo intenso o schianti da vento, improvvisamente possono manifestarsi parassiti delle piante come insetti o altri organismi che in condizioni normali sono praticamente assenti.

Perciò lo scorso anno il Governo grigionese ha deciso di partecipare a un progetto di ricerca concernente le conseguenze dei mutamenti climatici sul bosco. Il progetto viene svolto nella regione di Coira e dintorni e in Domigliasca dall'Istituto federale di ricerca per la foresta, la neve e il paesaggio (FNP). Nel progetto sono coinvolti l'Ufficio forestale dei Grigioni e le aziende forestali dei comuni nei quali si svolgono i lavori. Il Cantone dei Grigioni partecipa con un sussidio totale di 240'000 franchi ai costi del progetto di ricerca "Gli effetti dei mutamenti climatici sul bosco grigionese: ricerche sull'importanza della siccità per la dinamica di crescita di alberi nel bosco". Questo sussidio è ripartito tra gli anni 2009 - 2011.

Nel frattempo sono state scelte le aree di ricerca e piazzate le prime installazioni. Nei giorni scorsi sono state erette strutture più grandi. In quattro luoghi nei Comuni di Domat/Ems, Tamins e Bonaduz vengono preparate delle superfici per lo sviluppo di germogli. Sulle superfici sperimentali di ca. 30 metri x 30 metri vengono montate delle tettoie, per misurare gli effetti delle diverse quantità di precipitazioni sulla crescita delle giovani piante.

Persone di riferimento:

- Reto Hefti, ispettore forestale cantonale, Ufficio forestale, tel. 081 257 38 51

- Ueli Bühler, settore ecologia forestale dell'Ufficio forestale, tel. 081 257 38 57

Organo: Ufficio forestale

Fonte: it Ufficio forestale

09.04.2010
GuGrC – lantschà in project da perscrutaziun davart il guaud grischun e la midada dal clima

L'uffizi forestal sa participescha ad in project da perscrutaziun davart il guaud grischun e la midada dal clima. La finamira dal project che vegn realisà en la Val dal Rain grischuna ed en la Tumleastga è quella da perscrutar ils effects da la midada dal clima ed en spezial da la setgira per il guaud.

A lunga vista vegn la stgaudada dal clima actuala ad avair consequenzas er per ils guauds da muntogna. Quant fermas e da tge gener che questas consequenzas, èn è difficil da giuditgar. Sco consequenza d'eveniments extrems sco setgira, chalur u laina terrada dal vent pon tuttenina bulieus, insects u auters organissems ch'ins percorscha strusch sut cundiziuns normalas attatgar e donnegiar bostgs.

Pervia da quai ha la regenza grischuna concludì l'onn passà da s'engaschar en in project da perscrutaziun davart ils effects da la midada dal clima per il guaud. Quest project vegn realisà da l'institut federal per la perscrutaziun da guaud, naiv e cuntrada (WSL) en la Val dal Rain grischuna ed en la Tumleastga. L'uffizi forestal dal Grischun ed ils manaschis forestals da las vischnancas, en las qualas i vegnan realisadas las lavurs, fan er part dal project. Il chantun Grischun sa participescha cun ina contribuziun da totalmain 240'000 francs vi dals custs per il project da perscrutaziun "GuGrC – il guaud grischun e la midada dal clima: retschertgas davart l'impurtanza da la setgira per la dinamica da creschientscha dals bostgs en il guaud". Questa contribuziun vegn repartida sin ils onns 2009 fin 2011.

En il fratemp èn vegnidas tschernidas las surfatschas per l'experiment e vegnidas fatgas las emprimas installaziuns. Indrizs pli gronds èn ussa vegnids fatgs ils dis passads: A quatter lieus en las vischnancas da Domat, da Tumein e da Panaduz vegnan preparadas surfatschas, nua ch'ins lascha prosperar scherms. Sin las surfatschas da test da ca. 30 x 30 meters vegnan montads tetgs da plievgia per mesirar, quant enavant che quantitads da precipitaziuns divergentas influenzeschan la prosperitad dals bostgets fitg giuvens.

Infurmaziuns:

- Reto Hefti, selvicultur chantunal, uffizi forestal dal Grischun, tel. 081 257 38 51

- Ueli Bühler, sectur "ecologia dal guaud" da l'uffizi forestal, tel. 081 257 38 57

Gremi: uffizi forestal

Funtauna: rg uffizi forestal

09.04.2010